Virksomhetsetterretning-programvare

**Programvare for virksomhetsetterretning** er applikasjonsprogramvarer utformet for å hente, analysere, transformere og rapportere data for virksomhetsetterretning. Applikasjonene leser vanligvis data som tidligere har blitt lagret, eksempelvis (men ikke nødvendigvis) fra et datavarehus eller datatorg.

## Historie

### Fremveksten av virksomhetsetterretning-programvare
Fra rundt 1970 til 1990 ble de første omfattende systemene for virksomhetsetterretning utviklet av IBM og Siebel (siden kjøpt av Oracle). I samme tidsrom oppstod det flere flere små utviklerlag med hver ulike attraktive idéer som også har resultert i produkter som fremdeles brukes av selskaper i dag.

I 1988 organiserte spesialister og leverandører konferansen Multiway Data Analysis Consortium i Roma, hvor et av fokusområdene var å gjøre håndtering og analyse av data mer effektivt og ikke minst mer tilgjengelig for mindre og mer økonomisk begrensede virksomheter.

I 2000 var det mange selskap som tilbød profesjonelle rapporteringssystemer og analyseprogrammer, hvorav noen av dem var eid av store og velkjente programvareprodusenter i USA.

### Skybasert virksomhetsetterretning
I årene etter 2000 ble produsenter av programvare for virksomhetsetterretning gradvis mer interesserte i å tilby tjenester for virksomhetsetterretning også til mindre og mellomstore bedrifter. Rundt samme tid kom fremveksten av lagring og prosessering i skyen. Fordelen med skytjenester er at bedrifter kan slippe unnå store investeringer med å ha egen maskinpark. Dermed kan det kreve mindre investeringer for å komme i gang, men det hender også at man til gjengjeld kan måtte akseptere høyere driftskostnader.

Fra og med 2006 begynte smarttelefoner (med Android og iOS) å bli vanlig, og det ble siden lagt til rette for å konsumere virksomhetsetterretning-applikasjoner på mobiler enten ved hjelp av nettsider skalert for mobil eller ved at det ble laget dedikerte mobilapplikasjoner. Nettbasert konsumering har på denne måten lagt til rette for at virksomhetsetterretning til enhver tid kan være tilgjengelig i en klient i ens egen lomme, og på denne måten enkelt kan brukes til beslutningsstøtte.

## Typer
De viktigste generelle kategoriene av virksomhetsetterretning-applikasjoner er:

* Regneark
* Rapporterings- og spørringsprogramvare: Programmer som trekker ut, sorterer, oppsummerer og presenterer valgte data
* Online analytisk behandling (OLAP)
* Digitale instrumentpaneler (*dashboards*)
* Datautvinning
* Overvåking av virksomhetsetterretning
* Datavarehus
* Lokale informasjonssystemer
* Datavask

Med unntak av regneark har det tidligere vært vanlig at disse verktøyene enten tilbys som frittstående applikasjoner, som del av en applikasjonspakke, komponenter i et ressursplanleggingssystem (ERP), programmeringsgrensesnitt (API) eller som komponenter av programvare rettet mot en bestemt bransje. Verktøyene er noen ganger pakket inn i datavarehus-apparater.

## Gratis produkter med åpen kildekode
* Apache Hive, huset av Apache Software Foundation
* BIRT-Project av Eclipse Foundation
* D3.js
* KNIME
* Orange
* Pentaho
* R
* TACTIC
* Superset
* Grafana

## Kommersielle produkter med åpen kildekode
* JasperReports: Rapportering, analyse, instrumentpanel
* Palo: OLAP-tjener, regnearktjener og ETL-tjener
* Pentaho: Rapportering, analyse, instrumentpanel, datautvinning og arbeidsflytfunksjoner
* TACTIC: Rapportering, administrasjon, instrumentpanel, datautvinning -og integrasjon, arbeidsflytfunksjoner

## Proprietære gratis produkter
* Biml-Business Intelligence Markup Language
* Datacopia
* icCube
* InetSoft
* Splunk

## Proprietære produkter

## Se også
* Liste over rapporteringsprogramvare

## Referanser